i henhold til artikel 218, stk. 9, i TEUF om Unionens holdning til udkastet til Det Blandede Udvalgs afgørelse om fastlæggelse af, at der ikke er risiko for, at varer indføres

COM(2020) 834 final of 10.12.2020 downgraded on 27.1.2021

BEGRUNDELSE

1.Forslagets genstand

Kommissionen foreslår, at Rådet godkender den holdning, der skal indtages på Unionens vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab ("udtrædelsesaftalen"), til Det Blandede Udvalgs afgørelse om betingelserne for, at varer ikke undergår kommerciel forarbejdning i Nordirland, samt betingelserne for at antage, at der ikke er risiko for, at varer, der er indført i Nordirland, efterfølgende indføres i Unionen.

2.Baggrund for forslaget

I artikel 5, stk. 1, i protokollen om Irland/Nordirland ("protokollen") fastsættes det, hvilken toldordning der finder anvendelse på varer, der indføres i Nordirland:

–for varer, der ved direkte transport indføres i Nordirland fra en anden del af Det Forenede Kongerige: ingen toldafgifter, medmindre der er risiko for, at varen efterfølgende indføres i Unionen

–for varer, der indføres i Nordirland fra andre tredjelande end Det Forenede Kongerige: de toldafgifter, der gælder i Det Forenede Kongerige, medmindre der er risiko for, at varen efterfølgende indføres i Unionen.

I henhold til protokollens artikel 5, stk. 2, antages det, at der er risiko for, at enhver vare, der er indført i Nordirland, efterfølgende indføres i Unionen, medmindre det kan konstateres, at den pågældende vare:

–ikke undergår kommerciel forarbejdning i Nordirland

–og opfylder de kriterier, der er fastsat af Det Blandede Udvalg, der lægges til grund for at antage, at der ikke er risiko for, at varer efterfølgende indføres i Unionen.

I henhold til protokollens artikel 5, stk. 2, træffer Det Blandede Udvalg afgørelse om, hvilke betingelser der skal være opfyldt for at antage, at ethvert af de krav, der lægges til grund for at antage, at der ikke er risiko for, at varer indføres i Unionen fra Nordirland, er opfyldt.

3.Den holdning, der skal indtages på Unionens vegne

Betingelser for at antage, at der ikke er risiko for, at varer indføres i Unionen

Det kan antages, at der ikke er risiko for, at varer, der er indført i Nordirland, efterfølgende indføres i Unionen, hvis

·der enten ikke er noget økonomisk incitament til at transportere dem til EU via Nordirland på grund af de forskellige gældende toldafgifter, hvilket betyder, at

·toldtariffen for varer fra Det Forenede Kongerige er nul

·at EU's toldtarif for varer fra andre tredjelande er lavere end eller lig med Det Forenede Kongeriges toldtarif

eller hvis det på anden måde sikres, at risikoen for, at de indføres til EU, minimeres, navnlig fordi importøren er anerkendt som en erhvervsdrivende, der kun sælger til slutforbrugere i Nordirland (ordning for pålidelige erhvervsdrivende). Gennemførelsen af protokollens artikel 5, stk. 1, gennem en ordning for pålidelige erhvervsdrivende kræver særlig omhyggelig overvågning fra Unionens side. For at sætte Unionen i stand til at reagere, hvis disse ordninger viser sig ikke at være tilstrækkeligt robuste, fastsættes der proceduremæssige garantier i Det Blandede Udvalgs afgørelse, der gør det muligt at bringe den deri fastsatte fremgangsmåde til ophør (udløbsklausul).